En serie på tre spillefilmer hadde premiere i 2012, 2013 og 2014. New Line Cinema har produksjonsrettighetene, mens MGM forbeholder seg retten til historien ellers. Peter Jackson, regissøren bak filmtrilogien , ble spurt om å lage filmen, men var lenge uenig med New Line om rettighetene og tok dermed ikke jobben. I senere tid klarte New Line Cinema og Peter Jackson å begrave stridsøksen, så vil Peter Jackson være med å produsere og skrive manus, den nye filmatiseringen av Hobbiten, som vil foregå i tre deler. Filmen skulle bli regissert av Guillermo del Toro, men i slutten av mai 2010 måtte del Toro trekke seg på grunn av at MGMs finansielle problemer førte til at filmene ble utsatt med over et helt år. Innspillingen av de tre filmene begynte på New Zealand 21. mars 2011 med Peter Jackson som regissør. Den første filmen, Hobbiten: En uventet reise hadde norges- og verdenspremiere henholdsvis 12. og 14. desember 2012. Den andre filmen med tittel Hobbiten: Smaugs ødemark hadde norgespremiere 13. desember 2013, og den tredje, Hobbiten: Femhærerslaget, 17. desember 2014. Filmene finnes i originalt format og extended edition versjonene med noen tilleggsklipp og mer handling.